Ea que inter aliquos legitime contracta sunt iccirco scripto commendantur, ne processu temporum a memoria elabantur. Inde est quod ego Guido, Sancti-Stephani prepositus, et ego W., decanus, notum facimus presentibus et futuris quod discordia que vertebatur inter canonicos Sancti-Stephani et canonicos Sancti-Mariani, pro decimis terragii Landrici Rufi que sunt ultra rivum de Junchis versus Campiniacum, ex assensu utriusque capituli, tali modo sedata est: scilicet ut canonici Sancti-Stephani ipsarum decimarum tres partes habebunt et canonici Sancti-Mariani quartam. In illa vero parte terragii que est.... rivum versus Altissiodorum decime per medium dividentur, quia de ipsis non questio fuerat. Et ut predicta compositio firmior haberetur, sigilli nostri capituli appositione munivimus. Hujus rei testes sunt: Stephanus, sacrista; magister Ericus; Rainaudus, camerarius; Narjodus. Ex parte Sancti-Mariani: Milo, abbas; frater Petrus Sancti-Juliani; frater Josbertus et multi alii. Actum est hoc in capitulo Altissiodori, anno ab Incarnatione Domini Mº Cº LXXº VIº; IIIº idus martii.